శాన్ అంటోనియో
1887 లో మొదటి రైలుమార్గం శాన్ అంటోనియో చేరుకున్న తరువాత నగరం చాలాకాలం సరిహద్దు నగరంగా మిగిలి పోలేదు. నగరంలోకి అమెరికన్ ప్రధాన ప్రజా వాహిని రావడం మొదలైంది. 20 వ శతాబ్ద ప్రారంభంలో డౌన్ టౌన్ వీధులు అనేక చారిత్రక భవనాలను ధ్వంసం చేస్తూ కార్లు మరియు ఆధునిక వాహనాల రాక పోకలకు తగిన వసతి కల్పిస్తూ వెడల్పు చేయబడ్డాయి.
నైరుతి అమెరికన్ అనేక పురపాలక సంఘాల మాదిరి శాన్ అంటోనియో క్రమమైన జనసంఖ్య అభివృద్ధిని చవిచూసింది. 35 సంవత్సరాల కాలంలో నగర జనసంఖ్య రెండింతలు అయింది. 1970 లో 6,50,000 మాత్రమే ఉన్న జనసంఖ్య 2005నాటికి 1.2 మిలియన్లు ఉంటుందని అంచనా. క్రమమైన జసంఖ్య అభివృద్ధి మరియు భూమిని కలుపుతూ పోవడం (గణనీయంగా అభివృద్ధి చేయబడిన నగర వైశాల్యం)1990 అధికారిక గణాంకాలు శాన్ అంటోనియో నగరంలో జనసంఖ్యలో హిస్పానికన్లు 55.6%, నల్లవారు 7% మరియు హిస్పానికన్లు కాని శ్వేత జాతీయులు 36.2% ఉన్నట్లు సూచిస్తుంది.
శాన్ అంటోనియో తన పక్కన ఉన్న నగరం రాష్ట్ర రాజధాని అయిన ఆస్టిన్ నైరుతి దిశగా 75 మైళ్ళ దూరంలో ఉంది. ఈ నగరం హ్యూస్టన్ నగరానికి 190 మైళ్ళ దూరంలో అలాగే డల్లాస్ నగరానికి దక్షిణంగా 250 మైళ్ళ దూరంలో ఉంది. 2000 నాటికి సంయుక్త రాష్ట్రాల గణాంకాలు అనుసరించి నగర వైశాల్యం 412.07 చదరపు మైళ్ళు (1,067.3 చదరపు కిలోమీటర్లు) ఉంటుందని అంచనా. ఇందులో 407.56 చదరపు మైళ్ళు (1,055.6 చదరపు కిలోమీటర్లు ) (98.9%) భూప్రాంతం మరియు 4.51చదరపు మైళ్ళు (11.7 చదరపు కిలోమీటర్లు ) (1.1%) జలప్రాంతం. నగరం ఏటవాలు భూములలో ఉపస్థితమై ఉంది. శాన్ అంటోనియో నగరం సముద్ర మట్టానికి 772 అడుగుల ఎత్తులో ఉంది.
శాన్ అంటోనియో
శాన్ అంటోనియా ఎగువ టౌన్ లో ఉన్న " ది శాన్ అంటోనియా ఇంటర్నేషనల్ ఎయిర్ పోర్ట్" సుమారుగా శాన్ అంటోనియా డౌన్ టౌన్ కు 8 మైళ్ళ దూరంలో ఉంది. 
ఈ విమానాశ్రయానికి రెండు టెర్మినల్స్ ఉన్నాయి. ఇది 21 ఎయిర్ లైంస్ కు, ప్రయాణీకులను 44 గమ్యస్థానాలకు చేర్చి సేవలు అందిస్తుంది. మెక్సికోకు ఇక్కడనుండి విమానసర్వీసులు ఉన్నాయి. సౌత్ డౌన్ టౌన్ కు సుమారు 6 మైళ్ళ దూరంలో ఉన్న స్టింసన్ ముంసిపల్ ఎయిర్ పోర్ట్ రిలీవర్ విమానాశ్రయంగా సేవలు అందిస్తుంది. రెండు రంవేలు కలిగిన ఈ విమానశ్రయంలో " టెక్సాస్ ఎయిర్ మ్యూజియం ఉంది " ఉంది.
శాన్ అంటోనియా మెట్రోపాలిటన్ అధారిటీ నగరానికి బస్సు మరియు రబ్బర్ టైర్ స్టీర్ కార్ వ్యవస్థను అందిస్తుంది. వి.ఐ.ఎ మెట్రోపాలిటన్ ట్రాంసిస్ట్ మాసంతటికీ ప్రయాణించతగిన పాసులను అతి చవక ధరకు అందిస్తున్నది. యు.ఎస్.ఎ లోనే అందుబాటు ధరలో ప్రయాణ వసతులు కలిగిస్తున్న అతిపెద్ద ట్రాంసిస్ట్ గా వి ఐ ఏకు ప్రత్యేక గుర్తింపు ఉంది. 2010 ఆగస్టు వి ఐ ఏ మెట్రో పాలిటన్ ట్రాంసిస్ట్ తరువాత ప్రణాళికగా డీసిల్ - ఎలెక్ట్రిక్ హైబ్రీడ్ టెక్నాలజీ బసులను విడుదల చేయసంకల్పించింది.